
Commissie Corporate Governance 
a entrega su raportahe final na 
Minister di Integridad y Minister 
di Asuntonan General durante 
un reunion dia 15 di februari 
2024. E raportahe final, cu ta 
obtenibel riba Publico.aw, no ta 
trata solamente di e trabounan 
cu e Comision a realisa durante 
e ultimo 2.5 aña, pero tambe 
ta duna recomendacion pa e 
siguiente pasonan pa e trayecto 
di implementacion. E Comision 
a consisti di Sr. Jossy Laclé como 
presidente, sr. Fredis Refunjol. 
sr. mr. Arie Swaen y sra. dr. mr. 
Hellen van der Wal. E miembronan 
a wordo gradici pa e trabounan 
cu nan a ehecuta na un forma 
profesional. Aruba lo por conta e 
aña aki ainda cu un ley moderno 
di corporate governance, dirigi na 
gobierno y entidadnan den sector 
publico y semi-publico. 


Sr. Jossy Laclé a urgi pa priorisa 
e introduccion y implementacion 
di e ley: ‘Aruba ta en espera di 
esaki!, el a declara den e prologo 
di e raportahe. Minister Arends 
a confirma cu a base di conseho 
di e Comision, e lo instala un 
‘Implementatieteam’ cu lo traha 
hunto cu sector (semi-)publico 
pa realisa e implementacion di 
e proposicion di ley y ehecucion 
di reglanan di good corporate 
governance. 


Minister Ursell Arends: 


COMMISSIE CORPORATE GOVERNANCE TA 
PRESENTA SU RAPORTAHE FINAL 


Siguiente paso pa Corporate Governance: Implementacion! 


Commissie Corporate Governance 
awordoinstalana 2020 patraha un 
Raamwerk Corporate Governance, 
cu ta dirigi riba aumento di e nivel 
di good corporate governance di 
entidadnan semi-gubernamental 
na un forma duradero. E 
raamwerk ta inclui entre otro 
un  ontwerp-Landsverordening 
Corporate Governance, dirigi na 
gobierno, y un Code Corporate 
Governance, dirigi na entidadnan 
semi-gubernamental. 


Implementacion di e raamwerk cu 
e Comision a desaroya lo tin un 
impacto substancial, no solamente 
pa entidadnan den sector semi- 
publico, pero tambe pa e gabinete 
mes. Cu implementacion di e ley y 

reglanan di corporate governance, 
Aruba lo kibra un tradicion 
bieu door di traha formalmente 
cu vacatura, profiel di funcion 
y rekisitonan specifico ora di 
nombra director y miembro di 
hunta di comisario. E Comision a 
tende repetidamente cu esaki lo ta 
un reto pa Aruba. Den e prologo 
di e raportahe, sr. Jossy Laclé ta 
remarca cu conseho di minister 
completo a bay di acuerdo cu 
puntonan di salida di good 
corporate governance y a aproba 
e vision y conseho di e Comision. 
‘Pa e Comision, e commitment 


aki tawata un rekisito crucial 
pa por a avansa e trabounan na 
un forma serio, segun sr. Laclé. 
‘Awor ta necesario pa e Raamwerk 
realmente wordo implementa y pa 
tur esnan envolvi den corporate 
governance di entidadnan den 
sector publico y semi-publico 
— riba tur nivel —contribui na 
realisacion di e interesnan di e 
comunidad di Aruba na un forma 
eficiente, efectivo y eficas. Esey ta 
e meta final. 


Eraportahe finaly mas documento 
ta obtenibel riba Publico.aw. 

Diahuebs 15 di februari 
a tuma luga e apertura 
oficial di e edificio di 
Stichting HUNTO na caya 
Appeldam den Dakota. 
Na e ocasion aki Prome 
Minister Evelyn Wever- 
Croes a hiba palabra 
felicitando y gradiciendo 
tur cu a haci esaki posibel. 


Na Aruba tin un problema 
di salud mental y adiccion 
cu ta cuminsa manifesta 
su mes ya den muchanan 
relativamente jong y 
mester ataca esaki cu 
tempo. A cuminsa traha 
riba e problematica aki den 
pasado pero e pandemia a 
frena esaki y a hace pio. 
El a trece e salud mental 


Prome Minister Evelyn Wever-Croes: 


APERTURA OFICIAL EDIFICIO STICHTING HUNTO 


riba otro nivel y e tempo 
ey a eleva esaki na nivel 
di crisis y a aloca fondo 
specialmente pa adresa 
esaki y awe por wak e 
resultado. 

Institutonan cu tawata 
traha banda di otro riba 
e tema di salud mental 
y adiccion, awe ta traha 
hunto bou di un capa, 
esaki di Stichting HUNTO. 
E edificio ta sumamente 
bunita y adecua, parti den 
dos: un parti pa adulto y un 
pa muchanan jong. Esaki 
ta haci cu adultonan y e 
muchanan jong no mester 
crusa otro. Na Stichting 
HUNTO e tratamentonan 
ta wordo duna mesora na 
adulto y mucha, y esaki ta 


algo cu Gobierno a boga 
pe mescos pa e lista di 
espera bira menos y na 
un momento por wordo 
elimina por completo. 

Minister President a 
expresaditainmensamente 
orguyoso di esnan cu a 
construi e bunita edificio 
pero principalmente e ta 
orguyoso di e trahadornan 
cu ta traha duro y hunto pa 
atende e tema di adiccion 
y salud mental. Tambe e 
mandatario a sigui bisa 
di ta hopi orguyoso di ta 
lidera un gobierno cu a 
pone e proyecto aki como 
un prioridad y poniendo e 
ser humano central. Esaki 
ta inclui salud mental y 
adiccion cu ta temanan cu 
mester traha riba nan. 


Prome Minister, den su 


discurso na e ocasion aki, 
a tuma e oportunidad pa 
gradici Minister Glenbert 
Croes cu desde tempo di 
e crisisplan a cuminsa 
den e direccion aki pero 
lamentablemente a wordo 
frena pa e pandemia. 
Na e mesun momento, 
Prome Minister a manda 
palabranan di elogio na 
Minister Rocco Tjon cu 
a tuma e cartera over di 
asuntonan social y di salud 


mental na e momento ey y 
hunto cu su ekipo y cu hopi 
determinacion y vision a 
persevera y awe por celebra 
e apertura di e edificio aki. 
“Un pabien na tur esnan 
cu ta traha na Stichting 
HUNTO cu ta traha cu 
salud mental y pa bringa 
adiccion di nos muchanan 
y nos adultonan. Cu Dios 
bendiciona boso cu e 
trabou cu boso ta haci”, 
Prome Minister a expresa. 

E siman aki nos a reuni cu 
fundacion internacional 
Locks 4 Paws y Centro 
Control di Cacho(CCC) 
caminda a ricibi un 
resumen di e desaroyonan 
di e programa: Locks 4 
Paws Pet Pantry 

Durante un periodo di 
menos di un aña a logra 
yuda cu 42.192 cuminda pa 
mascota, a duna cuminda 
na 1272 mascota y a yuda 
un total di 190 famia na 
Aruba. 


Un proyecto piloto exitoso 
cu a inicia aña pasa 
conhuntamente cu Locks 


Minister Ursell Arends: 


EXITOSO PROYECTO PA DUNA AYUDO CU CUMINDA PA 
MASCOTA MANEHA PA CENTRO CONTROL DI CACHO 


4 Paws caminda a pone 
pet pantries na CCC pa 
asina yuda famianan den 
necesidad. 

E comentario di esnan cu 
a wordo yuda ta cu danki 
na e programa aki nan por 
a keda cu nan mascota 
stima y awe ta disfruta di 
nan mascota como parti di 
famia. 


E meta di e proyecto aki 
ta pa sigui yuda mas 
famianan den necesidad 
cu cuminda pa nan 
mascotanan. CCC ta bay 
continua di maneha e pet 
pantry aki conhuntamente 


cu Locks 4 Paws pa asina 
sigui brinda mas mascota 
riba nos isla cu cuminda. 


Minister Dangui Oduber 


Pa esnan cu mester di  cuCCCpamasinformacion 
ayudo cu esaki por pasa na 5927777. 
tuma contacto libremente 


PROF DR. VAN BENTHEM DI LEIDS UNIVERSITAIRE MEDISCH CENTRUM DI 
BISHITA NA ARUBA PA SONDEA POSIBILIDAD DI COOPERACION CU ARUBA PA 


E Leids Universitair Medisch 
Centrum (LUMC) y Ministerio 
di Salud Publico tin intencion pa 
traha hunto y asina prepara un 
acuerdo (MOU) pa formalisa e 
colaboracion aki. 

E MOU tin como meta pa amplia e 
oportunidadnan di entrenamento, 
intercambia conocemento y pa 
formalisa eentrenamento continuo 


di Aruba su profesionalnan di 
cuido. Tambe lo tin como meta 
reforsa e servicio di cuido di salud 
riba nos isla. Esaki ta inclui entre 
otro e ofrecemento di luganan 
di entrenamento riba nivelnan 
mas halto pa nos spesialistanan 
y explora posibilidadnan pa 
estudionan di medicina na 
studiantenan Arubiano. Tambe 


SIGUI ELEVA CALIDAD DI CUIDO NA ARUBA 


investiga 


posibilidadnan pa 
colaboracion riba e tereno di 
capacidad di personal y cuido 
compleho. 

E iniciativa aki ta danki na e 
Zorgakkoord cu a keda firma 
na Juli 2023. Implementacion 
y evaluacion di e colaboracion 
aki lo wordo ehecuta dor di 
un “taskforce”, caminda tur 
partidonan lo ta envolvi. 


E colaboracion aki entre LUMC y 
Pais Aruba lo trece beneficionan 
considerabel pa tur dos partidonan 
y ta contribui na un desaroyo 
continuo di cuido di salud di 
calidad pa e pueblo di Aruba. 


Minister Dangui Oduber y 
LUMC ta ancioso pa reforsa e 
colaboracion y logra metanan cu 
nos tin en comun. 

Diahuebs 15 di Februari ta un 
dia grandi pa Aruba. Minister 
Glenbert Croes a indica cu desde 
inicio di gobernacion, Gabinete 
Wever-Croes ta hibando un 
maneho pro activo pa baha prijs 
di awa y coriente pa e pueblo di 
Aruba. Un di e manehonan cu a 
bin ta activando y gestionando, ta 
pa por tin diferente oportunidad 
y alternativa di suministro di 
combustibel. Aruba ta den e 
proceso di transicion pa gas 
natural. Mientras tanto, mester 
cumpra "heavy fuel oil" cu ta 
cumpli cu e specificacionnan cu 
WEB ta exigi, pero di paisnan cu 
ta ofrece mas barata, cu e meta pa 
baha e prijs di awa y coriente. 


Minister Croes a expresa di ta 
sumamente contento y orguyoso 
cu riba un dia manera 15 di 
Februari 2024, Gobierno ta logra 
pa e prome barco di "heavy fuel 
oil" di Venezuela yega Aruba. Cu 
esaki Gobierno por cuminsa e 
era, pa logra baha e tarifa di awa y 
coriente, manera a wordo priminti 
na e pueblo di Aruba. Esaki 
sigur ta habri e caminda pa crea 
e oportunidad pa Gobierno por 
cumpli cu e promesa aki. 

Un di e prioridadnan di Gabinete 
Wever-Croes ta pa combati costo 
di bida. Y bahando e tarifa di awa y 
coriente, ta fundamental. Unabes 
cu logra baha e tarifa aki, e no lo 
solamente afecta positivamente 
cada hogar, sino tambe cada 
compania, reduciendo asina e 
gastonan di e compania. Cu menos 
gasto operacional, e companianan 
lo por cuminsa reduci prijsnan di 
producto y servicio pa e clientenan, 
afectando asina e costa di bida 
positivamente. 


"Combati costo di bida, kiermeen 


Minister Glenbert Croes: 


15 DI FEBRUARI TA UN DIA GRANDI 
"NOS A LOGRA PA E PROME BARCO CU HFO MAS 
BARATA YEGA ARUBA" 


combati pobresa, combati costo 
di bida, kiermeen logra progreso, 
y esaki pami, como Minister di 
Energia, y formando parti di 
Gabinete Wever-Croes Il, ta e 
prioridad di mas grandi. Mi ta 
sumamente contento y orguyoso 
di mira cu e trabou cu nos a bin ta 
eherciendo tin su frutonan. 


Nos ta impulsando Aruba den un 
era nobo pa bienestar y na interes 


di nos Pueblo." 

E empeño cu Gobierno a bin 
ta desplegando, pa busca otro 
alternativanan, riba 15 di februari 
2024 a duna su fruto cu e entrada 
di e barco transportando e 
prome carga di HFO na prijs mas 
barata. Minister Croes a expresa 
su gratitud na FMSA, TDEA, 
Harttree y PDVSA pa a coopera 
pa haci e logro aki na bienestar y 
interes di nos Pueblo. 

Recientemente, Minister 
Endy Croes a reuni cu 
e representantenan di 
Stichting Fundacion 
Arubiano pa Maneho di 
Facilidadnan Deportivo 
(SFAFMD). E fundacion 
aki ta maneha e piscina 
na San Nicolas y e 
piscina na Savaneta. E 
directiva aki ta atende cu, 
entre otro, mantencion, 
traha schedule y dirigi e 
empleadonan pa garantisa 
cu e piscina “UpToDate”. 


Dia 6 di februari ultimo, 
a tuma luga traspaso di 


Minister Endy Croes: 


TA DESEA DIRECTIVA NOBO DI STICHTING FUNDACION 
ARUBIANO PA MANEHO DI FACILIDADNAN DEPORTIVO 


e directiva anterior, cu 
nan temporada a yega pa 
un directiva nobo. Sra. 
Judesca Bricefio, kende ta 
ex presidente hunto cu Sr. 
Jacinto Werleman, director 
di e fundacion aki a haci 
traspaso di informacion 
valioso y a cera conoci cu e 
cuater (4) miembronan di 
e hunta di directiva nobo. 


E hunta di directiva nobo 
ta consisti di Sra. Jo- 
Anne Croes, kende lo 
fungi como presidente di e 
fundacion y e miembronan 
di directiva, Sr. Jorge Faro, 


HOPI EXITO 


Sra. Gilienne Vrolijk y Sr. 
Johannes Flanegin. Pa 
conclui, Minister Endy 


Croes ta gradici e directiva 
saliente pa e trabou cu 
nan a eherece y ta desea e 


directiva nobo hopi exito! 


ARUBA BANK Y AVB A UNI FORZA PA SUBI E NIVEL DI 
TALENTO DI FUTBOL DI ARUBA 


Oranjestad, 16 di februari, 
2024 — Un momento 
special a tuma lugar 
recientemente na Aruba 
Bank su sucursal principal 
pa anuncia e colaboracion 
entre Aruba Bank y 
Arubaanse Voetbal Bond 
pa sostene e programa 
Talent Development 
Scheme (TDS) di AVB, 
cu lo wordo guia pa Chris 
Beardsley, FIFA Talent 
Coach. Como partner, 
Aruba Bank ta reconoce e 
importancia di inverti no 
solamente den e presente, 
pero tambe den e futuro 
di excelencia y innovacion 
den futbol mundial pa nos 
hobennan. 


E colaboracion aki ta un 
muestra di e compromiso 
di Aruba Bank pa sigi 
desaroya e futuronan 


estelar di futbol di Aruba. 
E programa TDS di AVB, 
ta un iniciativa pa forma 
e futuro di futbol di Aruba 
door di stimula e potencial 
di hobennan talentoso. 
Aruba Bank ta reconoce e 
importancia di inverti den 
deporte. 


Aruba Bank ta aporta cu 
un contribucion financiero 
di AWG 23,328 pa e 
programa TDS di AVB. 
Esaki ta subraya nan 
dedicacion na crecemento 
y desaroyo di talento 
futbolistico di Aruba. 


Como patronicador, e logo 
di Aruba Bank lo ta cu 
orguyo ariba e uniformnan 
di entrenamento di 
tur  hungadornan. E 
representacion visual aki 
ta mustra e compromiso di 


e banco pa stimula talento 
y contribui na e elevacion 
di futbol di Aruba tanto 
na nivel nacional como 


internacional. oportunidad aki. Hunto 
Aruba Bank ta extende nos ta construi un exito pa 
gratitud na Arubaanse futbol di Aruba. 


Voetbal Bond pa e 

Diahuebs atardi, 
nos a marca un paso 


SH Due 

Minister Rocco Tjon: 


STICHTING HUNTO TA OFICIALMENTE UN REALIDAD: UN 
SIMBOLO DI SPERANSA Y INOVACION PA ARUBA 


significativo den e 
trabounan continuo pa un 


enfoke mas compasivo, 
inclusivo y efectivo pa cu 
cuido di salud mental aki 
na Aruba. Asina Minister 
di Husticia y Asuntonan 
Social sr. Rocco Tjon a 
duna di conoce, durante e 
inauguracion di e edificio 
di Stichting HUNTO, cual 
ta un simbolo di speransa 
y inovacion pa nos isla. 


Pa hopi aña e desafionan 
di salud mental a domina 
grandemente den nos 
comunidad, hopi biaha 
man den man cu silencio, 
stigma y escasez di 
recursonan. E apertura 
di Stichting HUNTO no 
solamente ta simbolisa e 
integracion fisico di locual 
ta psikiatria y tratamento 
di adiccion bou di un solo 
dak, pero tambe ta muestra 
di nos compromiso 
colectivo pa kibra e 
bareranan existente pa cu 
esakinan. E iniciativa aki, 
cual ta alinea cu e maneho 
di Ministerio di Husticia 
y Asuntonan Social, pa 
mehora accesibilidad 
pa servicionan di salud 
mental, ta yuda tambe pa 
trata e listanan largo di 
espera cu tin, sigurando cu 
e yudansa ta disponibel pa 
esanan den necesidad na 
momento cu mas nan tin 
mester di esaki. 

Cu e inauguracion di 
Stichgint HUNTO, nos 
ta para keto pa reconoce 
e lucha cu esnan cu ta 
enfrentando problemanan 
di salud mental y adiccion 
ta pasando aden. Nos 
ta reconoce e curashi 
inmenso cu e ta tuma pa 
busca ayudo y e resiliencia 
pa supera e desafionan 


Minister P 


“q. Evelyn a a 
Y 


aki. Stichting HUNTO ta 
para como un testimonio 
cu salud mental ta un 
parti integral di salud 
general y cu merece e 
mesun atencion, cuido 
y  recursonan manera 
cualkier otro aspecto di 
nos bienestar. 


E inauguracion di e edificio 
di Stichting HUNTO no ta 
solamente e culminacion 
di e proyecto aki, pero un 
principio - un capitulo 
nobo - aki na Aruba pa un 
futuro unda cu cuido di 
salud mental ta accesibel, 
inclusivo y efectivo pa 
un y tur. Laga esaki ta 
un yamada pa accion, pa 
cada un di nos, pa sigui 
boga pa concientisacion di 
salud mental, pa sostene 
esnan rond di nos den nan 
momento di necesidad y pa 
contribui na un comunidad 
unda cu ningun hende 
ta keda atras pa motibo 
di problemanan di salud 
mental of di adiccion. 
Hunto nos a pone e prome 
piedra pa cambio, pero ta 
door di nos esfuersonan 
colectivo e vision aki lo 
por wordo completamente 
realisa. 

Por ultimo, e Mandatario 
a extende palabranna di 
gradicimento na tur esnan 


involucra den haciStichting 
HUNTO un realidad. For 
di profesionalnan dedica 
di FMAA y SPD cu a acepta 
pa uni bou di un solo dak, te 
na e beleidsmedewerkers y 
esnan den nos comunidad 
cu a apoya e causa aki. 
Boso trabou incansabel, 
compromiso y dedicacion 
ta e fundeshi riba cual e 
iniciativa aki ta para. 

Finalmente, laga nos 
recorda cu e salud di 
nos comunidad no ta 
wordo midi solamente 
pa e bienestar fisico di 
su miembronan, pero 
tambe pa e forsa di su 
sosten pa esnan cu ta 
enfrentando desafionan 
di salud mental y adiccion. 
Stichting HUNTO ta un 
bon ehempel di locual 
nos por logra hunto y nos 
tin pleno confiansa cu su 
impacto lo wordo sinti pa 
e generacionnan cu ta bin. 


Laga nos sigui for di aki 
cu e compromiso pa sigui 
sostene, eleva, y cuida 
cada miembro di nos 
comunidad, sigurando cu 
e portanan di Stichting 
HUNTO no ta djis un 
entrada di un edificio mas, 
pero un portal pa un futuro 
mas saludabel y prospero 
pa un y tur. 

Minister Xiomara Maduro di Cultura: 


CREATIVIDAD Y TALENTO DI NOS HENDENAN A HACI CELEBRACIÓN DI CARNAVAL 70 UNO 
GRANDIOSO Y EXPECTACULAR 


Pabien, Aruba a luci como un di Carnavalnan mas luhoso y sigur na mundo 


Diadomingo ultimo e 
celebracion di Carnaval 
70 a yega su final cu 
un fabuloso parada di 
Carnaval y despues e 
kimamento di Rey Momo 
cualagasutestamentatras. 


E periodo di Carnaval di e 
aña aki tabata uno cortico 
pero nos carnavalistanan 
y nos pueblo a sa di 
disfruta lo maximo di e 
dushi temporada. Minister 
Xiomara Maduro di 
Cultura ta hopi orguyoso 
di e creatividad y talento 
di nos hendenan cu a haci 
cu Aruba su Carnaval 70 
a resulta uno grandioso 
y expectacular. Nos por a 
disfruta di e musica varia 
cu a trece un ambiente 
fenomenal di alegria y 
tambe admira e diferente 
pieza- y disfrasnan bunita 
decora riba caminda cu 
luci y briya riba e ruta di 
carnaval. E mandatario 
ta hopi contento y ta 
gradici tur instancia y 
persona pa nan excelente 
trabao y cooperacion 
pa engrandece nos 


celebracion di Carnaval 70. 
Un gradicimento special 
ta bay na e organisacion 
SMAC, bou presidencia di 
Sr. Darren van Ommeren 
y su ekipo di boluntario cu 
a guia henter e celebracion 
di Carnaval 70. Palabranan 
di gratitud na tur Reina, 
Rey, Prins, Pancho den 
tur categoria y festival, 
grupo-, cantante-, musico- 
y participantenan pa nan 
dedicacion y esfuerso pa 
asina Aruba y mundo 
henter por a experencia 
un mahestuoso parada di 
Carnaval 70. 


Un danki na tur 
gruponan cu a organisa y 
participa den e grandioso 
paradanan: TOB, Infinity, 
Royal, Dushi, OPC, 
Colours, Champagne, 
Unity, Los Laga Bai y 
Empire. Como tambe na 
tur banda musical: Quality 
Brassband, Invaders 
Steelpan, Shine Music, 
Groovemaster, Nfusion, 
Delicious, NBO, Massive 
Brassband, Jeon, Oreo, 
Tsunami, YouthXtreme, 
Solo Banda Show, Buleria, 
Steelband Mariniers 
Kazerne Aruba, Musical 
Time, Dj's y tur compania 
di sonido. 


Dankigrandinaturcosedo, 


diseñador, decorador, 
estilista, welderdo, 
tecnico, chauffeur, 


hurado, boluntario y tur 
otro instancia y persona 
cu pa medio di nan 
trabao, esfuerso, tempo, 
dedicacion, creatividad y 


talento a haci nos parada 
uno exitoso, expectacular 
y grandioso. 

Un reconocemento special 
ta bay tur instancia y 
organisacion publico y 
priva cu a contribui pa 
nos fiesta cultural di 
mas grandi a bay den 
un forma bon organisa y 
sigur manera e.o. Cuerpo 


Policial, Koninklijke 
Marechaussee., DOW, 
IMSAN, Ambulance, 


CMO(BRA), HOH, EMS, 
Rode Kruis, Departamento 
di Cultura, Serlimar, DTI, 
DIP, Brandweer, Prensa, 
Quota Club y Famia 
Planea. 

Masha danki na cada un y 
tur, na e pueblo cu a para 
na banda, tur hunto a haci 
nos parada di Carnaval 
70 luci pa Aruba y mundo 
henter por a gosa di un die 
Carnavalnan mas luhoso y 
sigur na mundo. 


Danki t Pabien na un 
y tur pa kere den nos 


pais y su hendenan, na e 
patrosinadornan oficial 
di Carnaval manera 
Setar, Ban Serio Aruba, 
Guardian Group, Aruba 
Airport Authority, CMB, 
Balashi, Banana Boat 
Aruba, Garage Centraal 
Aruba, Elmar NV, EZ 
Air, CATC y Gobierno di 
Aruba. Danki tambe na 
tur otro patrosinadornan 
cu a contribui cu gruponan 
pa asina engrandece nos 
carnaval. 

Aruba un biaha mas a biba 
su cultura, su Carnaval, 
cu ta e exposicion cultural 
mas grandi, bunita y 
yen di ambiente pa tur 
participante, nos pueblo y 
bishitantenan por a gosa y 
experencia. Nos historia ta 
keda recuerdo y experencia 
unico di Carnaval 70. 
Nos lo topa bek den 2025 
cu un otro temporada di 
Carnaval, nos celebracion 
di Carnaval 71. 

Aruba Masha Danki y 
Pabien! 

a tuma luga e apertura 
oficial di e edificio di 
Stichting HUNTO na caya 
Appeldam den Dakota. 
Na e ocasion aki Prome 
Minister Evelyn Wever- 
Croes a hiba palabra 
felicitando y gradiciendo 
tur cu a haci esaki posibel. 


Na Aruba tin un problema 
di salud mental y adiccion 
cu ta cuminsa manifesta 
su mes ya den muchanan 
relativamente jong y 
mester ataca esaki cu 
tempo. A cuminsa traha 
riba e problematica aki den 
pasado pero e pandemia a 
frena esaki y a hacie pio. 
El a trece e salud mental 


Prome Minister Evelyn Wever-Croes: 


APERTURA OFICIAL EDIFICIO STICHTING HUNTO 


riba otro nivel y e tempo 
ey a eleva esaki na nivel 
di crisis y a aloca fondo 
specialmente pa adresa 
esaki y awe por wak e 
resultado. 

Institutonan cu tawata 
traha banda di otro riba 
e tema di salud mental 
y adiccion, awe ta traha 
hunto bou di un capa, 
esaki di Stichting HUNTO. 
E edificio ta sumamente 
bunita y adecua, parti den 
dos: un parti pa adulto y un 
pa muchanan jong. Esaki 
ta haci cu adultonan y e 
muchanan jong no mester 
crusa otro. Na Stichting 
HUNTO e tratamentonan 
ta wordo duna mesora na 
adulto y mucha, y esaki ta 


algo cu Gobierno a boga 
pe mescos pa e lista di 
espera bira menos y na 
un momento por wordo 
elimina por completo. 


Minister President a 
expresaditainmensamente 
orguyoso di esnan cu a 
construi e bunita edificio 
pero principalmente e ta 
orguyoso di e trahadornan 
cu ta traha duro y hunto pa 
atende e tema di adiccion 
y salud mental. Tambe e 
mandatario a sigui bisa 
di ta hopi orguyoso di ta 
lidera un gobierno cu a 
pone e proyecto aki como 
un prioridad y poniendo e 
ser humano central. Esaki 
ta inclui salud mental y 
adiccion cu ta temanan cu 
mester traha riba nan. 


Prome Minister, den su 


discurso na e ocasion aki, 
a tuma e oportunidad pa 
gradici Minister Glenbert 
Croes cu desde tempo di 
e crisisplan a cuminsa 
den e direccion aki pero 


lamentablemente a wordo 
frena pa e pandemia. 
Na e mesun momento, 
Prome Minister a manda 
palabranan di elogio na 
Minister Rocco Tjon cu 
a tuma e cartera over di 
asuntonan social y di salud 


mental na e momento ey y 
hunto cu su ekipo y cu hopi 
determinacion y vision a 
persevera y awe por celebra 
e apertura di e edificio aki. 
“Un pabien na tur esnan 
cu ta traha na Stichting 
HUNTO cu ta traha cu 
salud mental y pa bringa 
adiccion di nos muchanan 
y nos adultonan. Cu Dios 
bendiciona boso cu e 
trabou cu boso ta haci”, 
Prome Minister a expresa. 

15FEBRUARI 2024 90 ANIVERSARIO 


Diahuebs 15 di februari 2024 a duna inicio na 
e actividadnan festivo pa cu e celebracion di e 
di 90 aniversario di sport vereniging Racing 
Club Aruba, RCA. Tabata na 1934 cu a funda e 
club y por 

bisa cu RCA ta e club mas bieu y grandi na 
Aruba den ramo di e deporte rey, futbol. 

Pa cuminsa cu e celebracionnan oficial a 
organisa un santo sacrificio di misa, gradiciendo 
Dios Tata 

Todopoderoso pa tur locual E a brinda e club 
di RCA den su trajectoria imprecionante y 
historico. 

Despues di e santo sacrificio a bai na Club di 
RCA na Solito pa un brindis. Aki tabata tin 
diferente 

invitadona presente manera nos destingido 
minister di Deporte sr. Endy Croes, president 
actual y diferente ex-president y miembro nan 
di directiva di RCA banda di hopi miembronan, 
voluntarionan, 

mayornan y patronisadornan. Durante e 
brindis, sra Erin Croes a guia e programa 


oficial como maestro di 

ceremonia caminda tabata tin varios orador 
cu a hiba palabra y e anochi a culmina den 
bautismo di 

uniform di tur e divicionan di nos prestigioso 
club. 


Den e diferente discursonan cu a ser hiba, tur 
orador a sa di trece puntonan importante dilanti 
pa cu deporte engeneral pero tambe puntonan 
remarkable pa cu RCA. Su excelencia, minister 
di deporte sr. 

Endy Croes a enfatisa e importancia di locual 
ta trata e relacion entre deseo-disciplina- 
dedicacion y 

determinacion pa cu deporte y den RCA e 
punto nan aki ta presenta y ta hasi cu awe RCA 
ta e club cu tin un historia impresionante den 
deporte na Aruba y Caribe Hulandes. Tambe e 
a remarka cu RCA tin mas 

titulo na Aruba como campeon di futbol (34) 
pero tambe tin mas di 20 titulo como sub- 
campeon. Esaki ta ilustra cu RCA a hunga mas 
cu 50 vez un wega final den su 90 afia di su 
existencia. E president actual, 

senjor Jeff Lopez a enfatisa ariba kiko e ta pa 
sirbi un club di taya manera RCA den forma 
voluntario, cu amor, dedicacion y perseverancia. 
Como presidente e y su commision ehecutivo ta 
sirbi e club 

incansablemente enfrentando diferente 
retonan pero tambe momento nan di gran 
placer cu diferente 

logronan importante pa cu existencia di RCA y 
cu su gran deseo ta pa mira turf riba nos veld 
. Señor 

Randolf Lacle como presidente di AVB a 
subraya tres punto den su discurso. E promer 
punto tabata e 

historia impresionante di RCA cu diferente 


logronan remarkable den futbol di Aruba y 
Antiyas Hulandes. 

Djey senjor Lacle a subraya e importancia y 
realse di trabounan boluntario, den union 
manera un famia, 

di generacion pa generacion, y semper cla pa 
yuda otro clubnan, ta locual cu a hasi posibel 
pa RCA ta e club mas bieu y mas grandi den 
deporte aki na Aruba a menciona tambe cu 
RCA ta e unico club na 

Aruba cu den su trayectoria di 90 aña nunca a 
degrada pa divicion uno. Como ultimo orador 
tabata e 

carismatica Mandy Leijenaar, kende a splica 
cu un patronisador no ta solamente sostene un 
club financieramente pero e ta e compromiso y 
e confiansa cu bo ta para y confia den e vision 
y mision di e 

club. 


Den nomber di directiva di RCA, nos kier a 
hasi uso di e oportunidad aki pa extende un 
palabra di gratitud na e comision organisatorio 
y sin laga afo Elite pa un tremendo evento pa 
cu inicio di e celebracionan di e 90aña nan di 
RCA. Pa por celebra e milestone aki e ta refleha 
ariba hopi deidicacion, 

respet, amor y disciplina. Pesey un bes 
mas un palabra di gratitud ta bai tambe na 
nos miembronan, coachnan, leidsternan, 
hungadornan, patronisadornan y demas 
boluntarionan y sin laga afor nos fiel 
fanaticada Tricolor. Sin boso e goña nan aki 
lo no tabata posibel. Y keda penditente pa tur 
locual ta bira e 

gran aña di celebracion. 

Pabien famia, cu poder di Dios SV RCa lo sigui 
pa hopi aña mas! 


CANDELA DEN UN CAS NA MONTE VERDE 


Diaranson mainta tempran a drenta 
informe di un cas na candela na Monte 
Verde. Mesora a dirigi tanto polis 
como brandweer na e sitio. Na yegada 
di e patruya a bin compronde cu aki 
ta trata di un candela cu a cuminsa 
den cushina. Na yegada di brandweer 
mesora nan a combati e candela aki. 
Afortunadamente ningun persona a 
resulta herida. Polis a tuma datos di e 
incidente aki. 

Aruba 16 februari 2024: 
Parlamentario Hoek di 
Fraccion di MEP a tuma 
nota di e ponencia di 
señor  Rycond Santos 
do Nascimento cu MEP 
ta cobarde pa combati 
corupcion. 


Lamentablemente ora 
nunca bo a tuma accion 
pa combati corupcion, bo 
no por reconoce e pasonan 
pa combati corupcion 
tampoco. Ta un realidad cu 
MEP ta trahando proactivo 
pa caba cu corupcion. Y 
mi ta ripiti, e realidad 
ta cu MEP a bin cu tres 
diferente ley cu ta regarda 
integridad. Y e partido cu 
Santos do Nascimento te 
cu un corto tempo atras 
tabata duna les y afilia na 
dje, a vota contra tur tres 
ley di integridad. 

Santos do Nascimento ta 
indica cu ley no ta nifica 
nada, si hende no ta tene 
su mes na dje. E pregunta 
ta e ora: Ki bo estudio ta 
bal y ta ki tipo di les a ser 
duna na su partido berde 
cu nan a vota contra di tur 
tres ley? 


Contrario na Santos do 
Nascimento su ponencia, 
Prome Minister Sra. 
Evelyn Wever-Croes a 
brinda tur transparencia 
den e caso Tulipan. Mas 
ainda nos Fraccion a pidi 
un Reunion Publico pa 
trata e rapport di CAD y 
Fraccion di MEP a haya 
oido pa esaki. Algo cu 
nunca a y lo wordo practica 
pa e partido cu Santos do 
Nascimento tabata sostene 


Miembro di Parlamento Ricky Hoek (MEP): 


SANTOS DO NASCIMENTO TA E 'MASTERMIND' 


DEN LABA MAN 
PARTI 1 


y forma parti di dje. E 
mas tristo ta cu Santos do 
Nascimento a postula su 
mes riba un lista sabiendo 
cu e lo ta hunto cu un 
candidato cu tabata un 
sospechoso y awo culpabel 
den caso di corupcion. 
Pero awe Santos do 
Nascimento kier laba man, 
pero ta e ta e mastermind 
di scol di corupcion crioyo 
di partido AVP. 
Parlamentario Hoek ta 
admiti cu e tres leynan 
di integridad ta apenas e 
comienso di e fundeshi 
cu nos ta creando pa un 
pais liber di corupcion. 
Pesey, (1) gobierno a 
propone pa introduci 
un Integriteitskamer (2) 
ta empodera CAD pa 
investiga caso irregular 
(3) tur persona cu ta 
comete actonan coruptivo, 
lo mester asumi nan 
responsabilidad y mester 
retira for di nan posicion te 
ora cu Ministerio Publico 
caba cu investigacion. 

Un diferencia grandi 
compara cu Gabinetenan 
Eman I y Eman II, unda cu 
Contraloria General (ARA) 
a adverti cu tin cosnan cu 
a cana hopi robes, pero 
no tin transparencia 
pa laga investiga e ex- 
ministernan Croes, 
Sevinger, Oduber, Visser, 
Dowers of Hooijboer- 
Winklaar. Di cual tur a 
conoce patronahe politico 
y añanan di bonanza riba 
custia di pueblo. 


Similaridad den casonan 
Tulipan, Kwihi, Anglo ta 
cu Gabinete Wever-Croes 


mes a entrega keho 
manera cu a tuma nota 
cu irregularidadnan a 
wordo señala. No tabata 
oposicion, ni señor Santos 
do Nascimento a entrega 
keho na autoridad, pero 
ta gobierno mes a percura 
pa instancia concerni haci 
nan trabou. Para na banda 
y papia di corupcion ta 
facil, pero unda e kehonan 
oficial ta keda pa duna e 
instancia di husticia e base 
pa cana su caminda legal 
contra combatimento di 
corupcion? 


E politica di laba man 
no ta funciona. Nos pais 
mester di politiconan y 
ciudadanonan cu ta bisa 
loke nan ta haci y haci loke 
nantabisa. Maskenotabata 
facil y a conoce resistencia, 
Parlamento number 10 
y number 11 a introduci 
un transformacion den 
nos cultura politico pa 
eradica corupcion. Tur 
proyectonan cu no ta 
transparente mester wordo 
investiga. Adicionalmente, 


MEP abin cue tussentijdse 
rapportage cu ta e 
Presupuesto Supletorio pa 
asina tin un miho control 
riba e uso di finanzas 
di pais Aruba. Pues, si 
constata cu tin proyecto 
dudoso esaki lo no wordo 
ehecuta y si un politico 
a haci un acto coruptivo 
e lo mester retira. 
Sinembargo e unico cu a 
keda, manera tur hende 
sa ta un parlamentario 
di AVP cu señor Santos 
do Nascimento a bin ta 


sostene desde un principio. 
B 

erdad ta si, cu awe e no 
ta sostene nan mas, pero 
e cabaron a drumi hopi 
tempo den lodo y awe por 
papia con stinki e lodo ta 
hole. Y ta comprondibel cu 
eleccion ta cerca y ta busca 
modo pa laba man. Tempo 
lo demostra si di berdad e 
ta un di nan of cu e tambe 
lo kier combati corupcion 
crioyo efectivamente, 
Parlamentario Hoek a 
finalisa bisando. 


SOLODIPUEBL O@GMAIL. COM 
CEL.585 9500 

ALGO GRANDI Y BON LO SOSODE NA SAN NICOLAS 
DIASABRA ANOCHI 


Den Iglesia Pentecostal di Aruba. 

Algo grandi y bon ta bini di Dios, algo cu ta 
cambia curason , y mente di hende algo cu por 
pone algun yora y algun hari di goso, ora nan 
tende y mira locual Dios por haci den bida di 
hende. 

Diasabra 17-2-2024 pa 7or anochi algo grandi 
y bon lo sosode de Iglesia Pentecostal di Aruba 
situa dilanti di Macro na San Nicolas, ora 4 
persona , conta nan testimonio kico Dios a haci. 


Prome lo bo por scucha un ama di cas duna su 
testimonio con Dios a sake for di droga. Y asina 
tur hende por reconoce e peliger con droga por 
destrui e bida di un ama di cas. 


Na di Dos lugar lo bo scucha con Dios por scapa 


bida di un persona cu por poco a yega laat cu 
su curason na Bucaramanga Colombia, pero 
tambe nos tur tin cu reconoce cu pa Dios nunca 
no ta laat y Dios a dune un curason nobo. 

Na di tres lugar lo bo por tende for di boca 
di un hoben cu rebeldia, contra Dios y su 
mayornan y con e por a resulta den asuntonan 
di Homosexualismo activo, kico e tabata haci, 
con e tabata comporta cu su mayornan, y con e 
aleha for di Dios.Pero tambe con awor e ta bek 
sirbiendo Dios. 

Na di cuater lugar lo bo por scucha con Dios a 
libra un persona for di Droga, Homosexualismo 
y Bruheria. Y awe e por ta un lider, trahando pa 
Señor. 

Ta un reto pa tur mayor y tur hende na Aruba 
especialmente nos hobennan pa nan tey 


diasabra anochi na Iglesia Pentecostal di Aruba 
pa 7 pm en punto, Nos lo Alaba Dios y tambe lo 
tin snacks y cos di bebe gratis. 

A yega tempo pa Aruba wordo confronta cu e 
berdad cu tin tras di hopi maldad cu ta tuma 
lugar, y tambe mira cu wowo cla cual ta e 
destructor di famia y matrimonio. 


Diasabra nochi di 7pm pa 9 pm laga nos tur bini 
SAN NICOLAS CAMINDA ALGO GRANDI Y 
BON TA BAY SOSODE. 


Sinceramente, 

Pastor Marcel Balootje 

Senior Pastor, Iglesia Pentecostal di Aruba. 
Tel 7403237. 


SAVANETA* *TA* *DESPEDI* *DI* 
*CARNAVAL* *70* *CU* *SESION* *FOTOGRAFICO* 
*DI* *SU* *REINA* *NAN* 


Recientemente Fundacion 
Savaneta Prome Capital a 
haci un sesion fotografico 
di Reina nan di Carnaval 
di Savaneta di antes y 
di Reina nan Fundacion 
Savaneta 2024 pa despedi 
di Carnaval 70. Fotografo 
Michael Arends, como 
tambe Nevin Henriquez, 


a keda encarga di saca e 
potret historico di e Reina 
nan. 


E prome Reina Hubenil di 
Savaneta na 1962, Sra. Elsa 
Beaujon-de Kort, tambe 
tabata presente. 

Famia y amistades di e 
Reina nan tambe a saca 


potret cu nan. Despues di 
hopi afia Savaneta tabata 
bek den Carnaval cu nan 


Parada di Mascarada. 
Fundacion Savaneta 
Prome Capital kier a 


gradici tur esnan cu a yuda 
pa e Parada di Mascarada 
ta un exito total. 

MINISTER ENDY CROES TA FELICITA S.V. DAKOTA CU 
BAUTISMO DI NAN UNIFORM NOBO 


Diahuebs ultimo, den un 
esfera ameno na Centro 
di Bario Dakota a tuma 
luga bautismo di uniform 
nobo di ekipo di Dakota. 
Minister Endy Croes a pasa 
pa saluda y felicita ekipo di 
Dakota cu nan uniformnan 
nobo di Division di Honor 
pa e temporada 2023 
-2024 di playoff di futbol. 


Minister Endy Croes ta 
gradici e patrocinadonan 
cu ta sostene e deporte di 
futbol y ekipo di Dakota. 
Mandatario di Deporte a 
indica cu el lo sigui aporta 
pa yuda deporte den su 
totalidad. 


Sr. Carl Michael Bikker a 
indica cu Centro di Bario 


Dakota y e organisacion 
di futbol a reconoce y 
gradici e patrocinadonan 
pa nan gran aporte, 
paso pa mantene un 
organisacion firme bo tin 
mester di yudansa. Danki 
na e patrocinadonan a 
logra cumpra uniform y 
material pa e muchanan 
por train. Ademas di 
esaki, a comparti e vision 
y plan di Dakota. Tambe, 
Sr. Bikker den nomber 
di directiva di Centro di 
Bario Dakota a gradici 
Minister Endy Croes pa su 
apoyo y pa aporta na nan 
organisacion. Sr. Bikker 
a enfatisa cu semper cu 
Centro di Bario Dakota 
acerca e mandatario de 
Deporte pa un yudansa, 
nunca el a duda y semper 
a yuda. Alabes, Sr. Bikker 
ta gradici Minister Endy 
Croes pa su empuhe pa 
yuda Centro di Bario 
Dakota. Pronto lo inaugura 
un di e canchanan di 
basketball di mas bunita 
di Aruba. 


Por ultimo, Minister Endy 
Croes ta desea e ekipo di 
Dakota hopi exito den e 
playoff di futbol cu ta inicia 
e weekend aki. Cu deseo, 


3 East E 

SOSTENIBEL DEN CRISTO HESUS 


Bendiciona ta e hende cu ta 
confia den Sefior, y kende 
su confiansa ta den Señor. 
Pasobra e lo ta manera un 
palo, planta canto di awa, 
cu ta manda su raisnan 
bay na un corida di awa,y 
cu lo no tin miedo, ora 
calor bini, ma su blachinan 
lo ta berde, y den e afia di 
secura e no ta preocupa, 
ni laga di duna fruta.( 
Jeremias 17:7-8). 


Ora un hende tin fe y 
confiansa den Dios e ta 
fructifero tur momento, 
sea cu e ta wordo reconoce 
si of no, of su amigonan ta 
contento cune of no, of cu 
envidia lanta contra dje, e 
no ta desmaya , pasobra su 
confiansa ta den Dios. 

Tin un diferencia ora nos 
ta bisa cu boca cu nos ta 
kere den Dios, y nos sa 
masha bon cu no ta asina 
den nos curason, pasobra 
kere y confia ta dos palabra 
grandi, pasobra esun cu tin 
confiansa den Dios, masha 
poco biaha ta murmura, 
pasobra e sa den ken e ta 
confia, y Dios ta honra su 
confiansa. 


ROSEA 


LIBREMENTE 


FORTALEZA PA FAMIA 


Scirbi pa Pastor Marcel Balootje. 


FE Y CONFIANSA TA DUNA NOS UN BIDA 


Lo Bo warda den pas 
perfecto, esun cu su 
pensamento ta permanece 
den Bo,pasobra e ta confia 
den Bo, Confia den Señor 
pa semper,pasobra den 
Dios e Señor, nos tin un 
Baranca eterno.(Isaias 
26:3). 
E 

palabra di Dios, no ta 
siña nos confia den Señor 
un tiki so, of ora nos tin 
necesidad so, of ora hende 
laga nos na caya, pero e 
ta bisa nos pa confia den 
Señor pa semper, esey 
ta nifica, deposita bo 
confiansa den Señor y no 
move for di Señor, keda 
para firme ,den tempo 
bon y tempo malo pasobra 
Señor mes lo sostene bo. 


Un partido politico ta corre 
campaña pasobra nan tin 
mester di hende pa sostene 
nan, pasobra si hende no 
vota pa nan, ta bira dificil 
pa nan por logra drenta 
parlamento, te pa nan 
pensa di tin un minister, 
den un palabra bisa, nan 
mester di hende cu ta 


kere cu nan por cumpli 


cu locual nan ta priminti. 
Pero lamentablemente 
hopi biaha ta resulta cu no 
ta asina. 

Pero ora un hende tin 
mester di Dios, den su bida, 
y kier pa Dios bendicione, 
e mester pone su confiansa 
den Dios. Pasobra cielo 
y tera por pasa, pero e 
palabra di Dios no ta pasa. 


Locual Dios priminti, Dios 
ta cumpli cune, Dios no ta 
hende pa E gaña, Dios ta 
fieltur hende tin mester 
di Dios, Dios semper tey, 
e ta Todopoderoso.Dios no 
tin mester di corre ningun 
campaña pa agrada hende, 
ta hende mester agrada 
Dios, cu nan Fe , y nan 
confiansa den Dios. 

Dios a primiti lo siguiente: 
Te na boso biehes Ami lo ta 
mescos, y te na boso aña 
nan di cabey blanco, lo 
Mi carga boso! Mi a traha 
boso y lo mi sostene boso, 
lo Mi carga boso y lo Mi 
libra boso.(Isaias 46:4). 


Nos mester comparti cu 
nos hobennan pa asina 
nan no deposita nan 


confiansa den material, y 
no laga ciencia y cosnan 
digital domina nan bida, 
pasobra poder ta di Dios, 
y nos Dios no ta cambia, e 
ta mesun di ayera, awe y pa 
semper. 

Pasobra Señor Dios ta un 
solo y un escudo, Señor 
ta duna gracia y gloria. E 
no ta keda sin duna loke 
ta bon, na esnan cu ta 


cana den rectitud.( Salmo 
84:11). 

No tene miedo pasobra 
Mi ta cu bo, no desmaya 
pasobra Mi ta bo Dios,lo 
Mi fortalese bo y lo Mi s 


ostene bo cu Mi man 
drechi di husticia.( Isaias 
41:10). 
Sinceramente, 
Marcel Balootje 


Pastor 


PRONOSTICO DI TEMPO VALIDO TE 
DIASABRA 17 DI FEBRUARI 2024, 18:00 ORA 


-UN ALERTA PA BIENTU DURO TA NA VIGOR... 
-UN AVISO PA BOTO CHIKITO PA LAMA HABRI 
Y ESPECIALMENTE AREANAN 

CERCA DI COSTA OOST TE NOORDWEST LO 
KEDA NA VIGOR TE OTRO AVISO... 


TEMPO: 


AWE TARDI Y AWE NOCHI: PARCIALMENTE 
NUBLA Y GENERALMENTE SECO 

DEN MARDUGA Y MAYAN: PA ' 

NUBLA CU |. POSIBLE AWAC: iR 


TEMPERATU RAT 
INDICE DI CALOR 


DI ORANAN DI MERI 


CELSIUS 


MENOS DI 1 MM; LOCA 
DIFERENTE. 


REGISTRACION DI TEMPER 


CELSIUS) Y 


MIN 26 / 0.0 MM 
-31/ MIN 26 / 0.0 MM 
STA ROSA: me MIN 26 / 0.0 MM 
PRONOSTICO DI TEMPO PA PROXIMO 3 


DIANAN: 


PARCIALMENTE NUBLA CU UN POSIBLE 


AWACERO PASAJERO. 


BIENTO LO TA FOR DI DIRECCION NOORDOOST 


TE OOST 


Y MODERA TE BASTA FUERTE, FUERTE TE 


DURO, TIN 


BEZ HOPI DURO DEN RAFAGA. 
TEMPERATURA (GRADO CELSIUS) 


MAX / MIN LO TA: 31 / 26 


DEPARTAMENTO METEOROLOGICO ARUBA 
DIABIERNA 16 DI FEBRUARI 2024 17:00 (21:00 


UTC) 

SH Da 


DIASABRA 17 FEBRUARI 2024 


ORACION DI DIA 


Un dia fructifero cu hopi gracia, amor y 
paz di Sefior. 


“ Sefior, scucha mi oracion, paga tino na mi 
grito di auxilio!”(Salmo 86, 6) Nos a drenta 
den e temporada di Cuaresma. Como un bon 
cristian nos ta prepara nos mes durante 40 
dia largo pa nos ta mas cerca di Sefior. Esaki 
nos ta haci’e door di oracion, yuna y yuda nos 
prohimo. Tambe ta un bon momento pa nos 
analisa nos mes. Puntra nos mes, si e oracion 
cu nos haci na Señor ta sali for di nos curason. 
Si e palabranan cu nos ta uza, ta yena cu fe. 
Y no analisa so nos relacion cu Sefior, pero 
tambe cu nos prohimo. Nos no por bisa cu nos 
a haci lo maximo, mientras nos a bira lomba 
pa nos ruman. .....Mi ta responde bo: ”Ata Mi 
aki”! si bo stop di oprimi otro...” Isaias 58, 9. 
Anto no laga e preparacion solamente durante 
Cuaresma. Haci'e un custumber pa cada rato 
nos analisa nos bida como un bon cristian. 
Laga e temporada aki sigui engrandece nos 
fe. Oracion: Señor mi Dios, hunto cu Bo Yiu 
Cristo Hesus y Spirito Santo duna mi e forsa y 
animo, pa berdaderamente mi por limpia mi 
alma y curason, pa mi por yega mas cerca di 
Bo. Amen. 


Publica serka nos anuncio di fayecimento di bo ser ker, ` 


Nos tin 2 pakete pa ofrece; 


Pakete 1: Anuncio di fayecimento te día cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 día 


Na Canal 22 ^x prome cu Noticiero 22 AN 400,90 


Pa mas informashon por tuma contacto cu oficina na 


A 
E 


585-9500 of na 741-4554 


Calabas/Kudawecha - 
Shonnan amante di bon 
domino, Team Snor tin 
tur intencion di sigui aña 
2024 cu solamente victoria 
tras di victoria! E ekipo di 
e flamante “Snor” Perez, 
bou guia strategico di 
Captain Magda, e biaha aki 
kier habri su buki di teoria 
di domino riba e ekipo cu 
ta ‘dakloos’, ‘homeless’, e 
team cu ta ‘hang out’ bou 
dje kwihi, esta nada menos 
cu Team Bou Palo Boys! 


Diasabra awor, 17 di 
februari, cuminsando pa 
Sor di anochi, lamper 


AWOR 


sP 


“i a 
TEANA 
a à 148 


cu strena lo corta aya n'e 
unico y mundialmente 
famoso Domino Square 
Garden na Kudawecha, 
ora e dos chubato nan aki 
dal cabes contra otro! Aña 
ta habri Bou Palo Boys cu 
sed pa venganza y come 
back! Nan bista ta riba nan 
rival cu a laga nan palo di 
kwihi sin un blaachi biaha 
pasa. Snor lo por wanta e 
presion sin bula un valve? 
Shonnan, e contesta ta 
diasabra awor Sor na 
Domino Square Garden! 
Manera semper, entrada 
pa pueblo ta totalmente 
gratis y e  snacknan 


WEGA GRANDI DIASABRA 


durante halftime lo lora 
completamente por nada. 
Djis yega! 

FUNDACION LEAD BY DESIGN Y CEDE ARUBA TA START 
PROGRAMA DI BARIO LEAD BY DESIGN 


den cuidadanonan integral desarroyo propio y E programa Lead By 
capaz di prospera den interconexión. Design lo cuminsa core 
cada area di nan bida, Riba tereno social lo den barionan di Piedra 
Fundacion Lead by Design bay duna tayernan cu lo Plat, Santa Cruz y Noord, 


den colaboracion cu enfoca riba desaroyo di entrante e siman di 4 di 
CEDE Aruba ta organisa inteligencia emocional, maart 2024 y ta consisti 
un programa den bario nivel di comunicacion, y di 14 sesion. E lo ta pa 
titula, “Lead by Design” - habilidad interpersonal pa  hobennan entre edad di 

Lidera por medio di tin relacionannan sano. 16 pa 18 aña di edad. 
Diseño. Riba tereno di salud Participacion ta gratis, 


Vision y mision di lo cubri nivel di consumo, danki na CEDE Aruba y e 
fundacion Lead By Design pa hiba un estilo di Centro di Barionan cu ta 
Fundacion Lead By Design bida unda e consumo ta sponsor pa sostene e 


— Funda pa Sra. Sharleen saludabel, como tambe gastonan envolvi. Por 
Tromp, Entrenado practicanan di bienestar solamente tuma un 
Certifica di Gallup general cu ta sostene maximo di 20 hoben. Pa cu 
Strengths, Docente, salud fisico. Bienestar esaki lo bay tin anochi 
Entrenado di Personalidad financiero, con pa maneha informativo pa tur tres 
y Desarroyo di Talento — bo finanzas, presupuesta bario unda e hobennan por 
su vision ta pa bo maneho pa alcansa haya informacion y 


co-crea y sostene un prosperidad. Tambe lo registra. 
cultura di bienestar pa cubrie topico di 


transforma nacionnan. Cu carera/proposito unda Anochi di informacion 
mision pa educa y lanta lo provee recursonan pa Pa bario di Piedra Plat 
nacionnan, rednan y tuma desicionnan basa  esakilota dia 19 di februari 
barionan pa florence, y riba informacion 2024, orario lo ta 5:30 pm 
posiciona otronan, pa concreto, alinea cu nan na Fundacion 
transformacion y impacto carera/proposito. Riba Centro Famia Piedra Plat. 
social. tereno Empresarial, lo Pa bario di Santa Cruz, dia 


encurasha un mentalidad 21 di februari 2024, orario 
Den colaboracion cu  diempresario, sosteniendo lo ta 6:00 pm 
diferente coach, etayernan hobennan cu ta interesa na Centro di Bario Santa 
holistico lo provee habri nan propio empresa, Cruz. Y pa bario di Noord, 
oportunidadnan balioso y por ultimo dia 22 di februari 2024, 
unda hobennan por comunidad, pa encurasha orario lo ta 6:00 pm 
siña, practica y integra naninvolucradenactividad na Centro di Noord. 


principionan balioso den  yeventonan comunitario. Pa mas informacion por 
nan bida. E tayernan aki Detaye programa Lead By semper tuma contact via 
por cubri un variedad di Design +297 733 0377. 


Cu un enfoke holistico pa yuda hobennan desaroya 


topico cu ta eleva bienestar, 


